BJCHI ผลงานฟื้นตัวใน H2/60 โบรกฯแนะ”ถือ”เป้าหมาย 3.92 บ.
BJCHI ผลงานฟื้นตัวใน H2/60 โบรกฯแนะ"ถือ"เป้าหมาย 3.92 บ.
22 ส.ค. 2560

บล.ทิสโก้ ระบุในบทวิเคราะห์วันนี้ ว่า (22 ส.ค.) ว่า บริษัท บีเจซี เฮฟวี่ อินดัสทรี จำกัด (มหาชน) หรือ BJCHI  รายงานผลประกอบการขาดทุนในช่วงไตรมาส2/60 ที่ 42 ล้านบาท ลดลงจากกำไร 192 ล้านบาทในช่วงไตรมาส 2/59 และขาดทุน 155 ล้านบาท ในช่วงไตรมาส1/60
โดยหากไม่รวมผลของเงินจ่ายยกเลิกสัญญา 26 ล้านบาท และกำไรจากอัตราแลกเปลี่ยนที่ 2 ล้านบาท ผลประกอบการปกติของ BJCHI จะขาดทุน 18 ล้านบาท ลดลงจากกำไร 177 ล้านบาทในไตรมาส 2/59 แต่ดีขึ้นจากขาดทุน 70 ล้านบาทในไตรมาส1/60
โดยผลประกอบการลดลงเทียบช่วงเดียวกันของปีก่อน จากรายได้การก่อสร้างที่ลดลง 85.9% และงานในมือที่ลดลง แม้ว่ารายได้จากการก่อสร้างจะลดลง 51% เทียบไตรมาสก่อนหน้า แต่ผลประกอบการออกมาดีขึ้นจากอัตรากำไรที่เพิ่มขึ้นเป็น 15% จากเดิม -3.3% ในช่วงไตรมาส1/60 เนื่องจากการก่อสร้างโครงการ TUPI O3B และไม่มีการปรับมูลค่าโครงการเช่นในช่วงไตรมาส1/60
คาดว่างานในมือหลังหักรายได้ในช่วงไตรมาส 2/60 จะอยู่ที่ 846 ล้านบาท เป็นของโครงการ TUPI โครงการเดียว และคาดว่าจะได้รับวัตถุดิบทั้งหมดในไตรมาส3/60 และเลื่อนการก่อสร้างเป็นไตรมาส4/60 (จากเดิมไตรมาส1/61หลังจากที่เจ้าของโครงการจ่ายเงินค่าเร่งงาน) รายได้และผลประกอบการที่เพิ่มขึ้นจะมาจากการก่อสร้างที่เพิ่มขึ้น
นอกจากนี้ BJCHI ยังอยู่ระหว่างการประมูลงานหลายโครงการมูลค่ากว่า 2 หมื่นล้านบาท ในประเทศบราซิล, ออสเตรเลีย, ชิลี, แอฟริกา และในไทย โดยคาดว่าจะรู้ผลการประมูลใน 2H17 และรับรู้ใน 4Q17 เป็นต้นไป
ได้รวมค่าใช้จ่ายในการยกเลิกสัญญา 26 ล้านบาทในไตรมาส 2/60 แล้ว โดยมูลค่าที่เหมาะสมอิง PBV ที่ 1.4 เท่าสำหรับปี 2017F ทำให้มูลค่าที่เหมาะสมลดลงจาก 3.94 บาท เป็น 3.92 บาท โดยแนะนำให้ “ถือ” โดยมีความเสี่ยงคือ 1) ความล่าช้าในการก่อสร้าง, โครงการที่น้อยกว่าคาด, ต้นทุนจากความล่าช้าที่เพิ่มขึ้น และต้นทุนวัตถุดิบที่เพิ่มขึ้น